പഞ്ചാബില് യുവ അകാലി ദള് നേതാവ് വെടിയേറ്റ് മരിച്ചു: അക്രമം നടന്നത് പട്ടാപ്പകല് മൊഹാലി: പഞ്ചാബിലെ മൊഹാലിയില് യുവ അകാലി ദള് നേതാവ് വെടിയേറ്റ് മരിച്ചു.വിക്കി മിദ്ദുഖേരയാണ് കൊല്ലപ്പെട്ടത്. ഇന്ന് രാവിലെയായിരുന്നു സംഭവം. ആയുധധാരികളായ രണ്ട് പേരാണ് വെടിയുര്ത്തതെന്ന് മൊഹാലി പോലീസ് സുപ്രണ്ട് ആകാശ്ദീപ് സിംഗ് ഔലാഖ് പറഞ്ഞു. ഒരു റിയല് എസ്റ്റേറ്റ് ഡീലറെ സന്ദര്ശിക്കാനായി മാര്ക്കറ്റില് എത്തിയതായിരുന്നു മിദ്ദുഖേര. കാറില് കയറുമ്ബോഴായിരുന്നു വെടിയുതിര്ത്തത്. മുഖംമൂടി ധരിച്ചിരുന്നതിനാല് ആരെന്ന് തിരിച്ചറിയാന് കഴിഞ്ഞില്ല. ഇവരെ തിരിച്ചറിയുന്നതിനായി സ്ഥലത്തെ സിസിടിവി പരിശോധിച്ചുവരികയാണ്. സംഭവത്തില് കേസ് എടുത്തിട്ടുണ്ട്. സംസ്ഥാനത്തിന്റെ ക്രമസമാധാന നിലയിലെ തകര്ച്ച വീണ്ടും തുറന്നുകാട്ടുന്നതാണ് ഈ സംഭവമെന്ന് മുതിര്ന്ന എസ്എഡി നേതാവും പാര്ട്ടി വക്താവുമായ ദല്ജിത് സിംഗ് ചീമ പറഞ്ഞു.പകല് വെളിച്ചത്തില് നടന്ന സംഭവം ആളുകള്ക്ക് നിയമഭയമില്ലെന്നതിന്റെ തെളിവാണ്. സംഭവത്തില് ഉന്നതതല അന്വേഷണം വേണമെന്നും ചീമ ആവശ്യപ്പെട്ടു.